  Анжелика Тихонова корреспондент Куартолэзе Удмуртиын улӥсь 138 адями вордӥськем нуналазы Россилэн азьмуртэзлэсь нимысьтыз ӟечкыланъёс басьтозы. Со сярысь Россиысь Пенси фондлэн элькунъя ёзэтэзлэн пресс-службаез ивортэ. Ваньзы ик со адямиос Быдӟым Атыкай ожысь ветеранъёс, ожын сӧсырмемъёс, фронт мышкын тыршемъёс луо. Вордӥськем нуналзэс куартолэзе пусйисьёс пӧлысь куинезлы 100 арес тырмоз. 21 адями 95 арессэ пусъёз. 114-зэ 90 аресэнызы ӟечкылалозы. Кема улӥсьёс пӧлын тросэзгес нылкышноос – 117 адями Озьы ик пусйыны луэ куартолэзе вордскем ветеранъёс пӧлысь кема улӥсьёс радысь тросэзгес элькунысьтымы каръёсын уло: Ижкарын – 43, Сарапулын – 15, Можгаын – 9, Воткаын – 8 но Глазкарын – 12. Тодэ вайытом, Удмуртиын Быдӟым Атыкай оже пыриськемъёс но ветеранъёс Вормон нунал азьын быдэн 10 сюрс манет басьтозы.  Тегъёс: Удмуртия Мерлык ветеранъёс Россилэназьмуртэз  